21/05/2015 | Administración LocalMunicipal
Arteixo
Persoal
Convocatoria e Bases reguladoras do proceso de funcionarización, polo procedemento de concurso-oposición restrinxido, de 26 prazas (24 en propiedade e 2 interinas) de Administrativo de Administración Xeral

Ref.: CG/bz/15 Dpto. de Persoal e RR. HH. CONVOCATORIA E BASES REGULADORAS DO PROCESO DE FUNCIONARIZACIÓN, POLO PROCEDEMENTO DE CONCURSO-OPOSICIÓN RESTRINXIDO, PARA COBERTURA COMO PERSOAL FUNCIONARIO DE 26 PRAZAS (24 EN PROPIEDADE E 2 INTERINAS) DE ADMINISTRATIVO DE ADMÓN. XERAL, GRUPO C1, CD 18 DO CONCELLO DE ARTEIXO, aprobadas en Xunta de Goberno de data 13 de maio de 2015. PRIMEIRA.- OBXECTO DAS PRESENTES BASES É obxecto das presentes Bases a aprobación da Convocatoria e das Bases reguladoras do proceso de funcionarización de 26 prazas do posto de Administrativo de Admón Xeral, dotada coas retribucións correspondentes ao grupo C1, (art.76 e concordantes da lei 7/2007) e CD 18 CE mensual 281´45 €, a través de procedemento de concurso-oposición POR TURNO RESTRINXIDO ao tratarse dunha convocatoria de p. funcionario contra amortización de posto de persoal laboral con identidade de funcións e competencias, enmarcada no Plan de emprego do persoal municipal do Concello de Arteixo 2015 (2ª Medida operativa) aprobado en sesión plenaria de data 26 de marzo 2015. Das 26 prazas convocadas, 24 corresponden a OEP 2013- contra amortización de p. laboral fixo en propiedade, polo que son prazas de persoal funcionario de carreira, mentras que 2 prazas son convocadas como persoal funcionario de emprego-interino, restrinxidas ao colectivo minusválido, contra amortización de prazas laborais de persoal indefinido non fixo, polo que no seu momento serán incluidas e convocadas nunha futura OEP. As funcións das prazas do posto de Administrativo de Admón Xeral (grupo C, subgrupo C1) son as propias establecidas no Catálogo de postos en vixencia para o posto laboral en funcionarización e o posto de Administrativo de Admón. Xeral de persoal funcionario. A xornada de traballo se poderá desenvolver en xornada continua de mañán, xornada partida ou a turnos, en funcións dos cometidos a desenvolver así como das características e peculiaridades dos servizos/departamentos de adscrición dacordo coa estructura e funcionamento municipal vixente en cada momento e dacordo co establecido nos Acordos e Convenios de aplicación e/ou nos Pactos adoptados no seo da negociación das Mesas xerais. SEGUNDA: REQUISITOS DOS/AS ASPIRANTES Para tomar parte no proceso selectivo, os/as aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a. Ser español/a ou nacional doutro Estado membro da Comunidade Europea nos termos previstos nos art.57 e 58, e disposición derogatoria única da Lei 7/2007 pola que se deroga a Lei 17/1993, do 23 de decembro, sobre acceso a determinados sectores da Función pública dos nacionais dos demais membros da Comunidade Europea. Poderán participar nos procesos selectivos nacionais doutros Estados da Unión Europea e/ou extranxeiros residentes en España, sen necesidade de que se inclúa expresamente nas Bases específicas de cada convocatoria, de acordo coa Lei Orgánica 4/2000 de 11 de xaneiro, sobre dereitos e liberdades dos estranxeiros en España. b. Ter cumpridos os 16 anos de idade e non exceder da idade máxima de xubiliación forzosa (modificación introducida polo art.56.1. c) da Lei 7/2007. c. Ocupar praza de Administrativo do Concello de Arteixo como persoal laboral fixo ou persoal laboral indefinido (incluído no Plan de emprego 2015 ) ou ter superado o proceso de promoción interna, 1ª medida operativa do Plan de emprego do persoal municipal do Concello de Arteixo (certificado polo fedatario público en base a informe do Dpto. de persoal do Concello de Arteixo). d. Estar en posesión do título de Bacharelato, Formación de 2º grao ou equivalente propio do Grupo/subgrupo C1 de Admón xeral ou, alternativamente posuir unha antiguedade de 10 años no desempeño de posto correspondente ao grupo C2 coa titulación propia deste. (segundo Catálogo de postos de traballo en vixencia). e. Non padecer enfermidade nin defecto físico que impida o normal desenvolvemento das funcións correspondentes a dita praza. Acreditarase mediante declaración xurada ( ou na declaración da Instancia adxunta as presentes Bases). As persoas con minusvalías deberán aportar certificación do correspondente organismo, facendoo constar asemade na instancia, sinalando se precisan adaptacións para realización das probas e especificando tales adaptacións. f. Non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada (ou na declaración da Instancia adxunta as presentes Bases). TERCEIRA: INSTANCIAS  As instancias solicitando tomar parte no proceso selectivo dirixiranse á Sr. Alcalde-Presidente do Concello, presentándose preferentemente no REXISTRO XERAL do mesmo ou en calquera das formas previstas no artigo 38.4 da Lei 30/92 de 26 de novembro, do Réxime Xurídico das Administracións Públicas e do Procedemento Administrativo Común no prazo de 20 días naturais, contados a partir do seguinte ao da publicación de anuncio de convocatoria no BOE toda vez se teñan ublicadas as bases no taboleiro de edictos da Corporación e no BOP de A Coruña e anuncio de convocatoria no DOG.  A instancia irá inexcusáblemente acompañada da seguinte DOCUMENTACIÓN:  Fotocopia cotexada do DNI (no seu defecto, resgardo do DNI, pasaporte ou carné de conducir).  Certificado expedido polo fedatario publico-Secretaria Xeral en base a Informe do Dpto. de persoal do cumprimento do requisito c establecido na Base 2ª (Ocupar como persoal laboral fixo ou persoal laboral indefinido (incluido no Plan de emprego) unha praza deAdministrativo do Concello de Arteixo ou ter superado o proceso de promoción interna executado como 1ª Medida operativa do Plan de emprego do persoal municipal do Concello de Arteixo)  Fotocopia cotexada da titulación requerida para o acceso ao posto  Curricula vitae segundo esquema do Baremo de méritos establecido nas presentes Bases: Relacións dos méritos ( académicos e profesionais) ordeados e calificados polo/a aspirante segundo Baremo contido nestas Bases acreditados coa fotocopia de tódolos méritos académicos e profesionais alegados. Os méritos profesionais deberán acreditarse con Certificado de servizos prestados no Concello de Arteixo, expedido polo Fedatario público da en base ao Informe do Dpto. de persoal do Concello de Arteixo  Declaración xurada específica dos requisitos contemplados na Base 2º e) e f) ou, no seu caso, declaración contida no Modelo de Instancia adxunto as presentes Bases  Solicitude de convalidación de documentación, cualificación de fase concruso e do 1º, 2º e 3º exercicio do proceso de promoción realizado con anterioridade á presente 2ª medida operativa do Plan de emprego 2015.  Carta de pagamento de ter aboado os dereitos de exame nos servizos económicos municipais (tesourería) ou certificado de Grao de Minusvalía que acredite a exención do pagamento de taxas (de conformidade ao establecido na ordenanza fiscal nº 11). Ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Quedarán exentos/as do pagamento das tasas de dereito de exame, aqueles/as aspirantes que acrediten minusvalía e/ou situación de desemprego de longa duración (a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal nº 11 do Concello de Arteixo.  Os dereitos de exame establécense en 19,61 €, e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2º das presentes bases, isto é unicamente a aqueles aspirantes que resulten excluidos na listaxe definitiva.  Expirado o prazo de presentación de instancias a Alcaldía-Presidencia dictará Resolución, polo que se declarará aprobada a listaxe provisional de admitidos e excluídos con indicación, se é o caso, dos motivos de exclusión e do prazo para a corrección da documentación, sendo publicada no taboleiro de edictos e no BOP de A Coruña. No caso de non existires aspirantes excluidos, poderase elevar a definitiva a listaxe provisional na mesma resolución, procedéndose á súa publicación no taboleiro de edictos e no BOP xunto coa designación do tribunal nomeamdo e a data do inicio do proceso selectivo. CUARTA: ADMISIÓN DE ASPIRANTES E NORMAS XERAIS DE DESENVOLVEMENTO DOS PROCESOS SELECTIVOS 4.1.- Publicarase no taboleiro de Edictos da Casa do Concello e no BOP de A Coruña, a relación definitiva de aspirantes admitidos e excluídos, a composición nominativa do Tribunal cualificador cos titulares e suplentes, composto en base ao principio de idoneidade e especialidade e segundo o establecido na Lei 7/2007 e Lei de igualdade do Home e da muller. Asemade. Na mesma resolución determinarase o día e hora de comezo do proceso selectivo. Comezado este, a publicación dos sucesivos anuncios para a celebración das probas restantes, así coma a listaxe dos aspirantes aprobados en cada exercicio, efectuarase no taboleiro de Edictos da Casa do Concello ( e sempre que sexa posibel, con carácter non preceptivo e complementario na web. municipal). 4.2.- Coa finalidade de facilitar o acceso á información dos aspirantes e, sempre con carácter complementario, tanto as Convocatorias e Bases, como os anuncios de calificacións, chamamento a exercicios, etc serán publicadas na web municipal, toda vez sexa realizada a publicación no taboleiro de Edictos. Asemade, tamén aparecerán, sempre que sexa posibel, as calificacións numéricas co nome a apelidos dos aspirantes que acaden a consideración de Apto, así como o nome e apelidos dos aspirantes que resulten non aptos e os non presentados. Tales publicacións na web. municipal non terán validez a efectos de cómputo de prazos e, asemade, a información de carácter persoal contida nas mesmas será posibel baixo a consideración de que os aspirantes, coa sinatura da instancia solicitando tomar parte no proceso, se someten e aceptan todo o clausulado establecido na Convocatoria. Os restantes usos dos datos personais contidos nas solicitudes, así como todo o desenvolvemento dos procesos selectivos, será de carácter interno e uso restrinxido, segundo o estipulado na lei 15/1999, de 13 de decembro. Como normas xerais no desenvolvemento do proceso selectivo, establécense as seguintes: 4.3.- Baixo ningunha circunstancia facilitarase información telefónica dende o Servizo central de Información sobre prazos de presentación de instancias, documentación, listaxes de admisión de aspirantes, chamamento a exercicios, calificacións obtidas ou similares. As consultas sobor o contido das Bases ou sobre posibels interpretacións, dúbidas e/ou cuestións incidentais únicamente poderán ser atendidas polo Dpto. de RR. HH(telefónicamente ou por escrito). Calquera outra cuestión ou incidencia relativa ao desenvolvemento do proceso selectivo será resolta polo Tribunal calificador designado no proceso selectivo.4.4.- Os aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo Tribunal. O prazo mínimo entre un exercicio e o seguinte será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos.4.5.- Para determinar a orde de actuación dos aspirantes naqueles exercicios que non poidan celebrarse conxuntamente, actuarase por orden alfabética, segundo Resolución de 15 de xaneiro de 2013, da Consellería de Facenda (DOGA nº 15 do 22-01-2013) isto é, comezarase por aqueles aspirantes que o primeiro apelido comece pola letra “X”. No suposto de que non exista aspirante algún co primeiro apelido que comece pola letra “X” pasarase á letra “Y ” e así sucesivamente.4.6.- O Tribunal poderá requirir aos aspirantes, en calquera momento da práctica de calquera exercicio ou proba, co obxecto de que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Pese a que na realización das probas, velarase polo anonimato dos aspirantes, sempre que o Tribunal así o estime pertinente pola lóxica do desenvolvemento do proceso selectivo, os aspirantes serán chamados, en chamamento único, polo Secretaria/o actuante do Tribunal debendo identificarse nese momento únicamente ante este membro do Tribunal, coa mesma acreditación identificativa que a mencionada enriba.4.7.- Se durante o desenvolvemento do proceso selectivo chegase a coñecemento do Tribunal que algún dos aspirantes carece de calquera dos requisitos esixidos na convocatoria, excluirase da mesma previa audiencia do interesado, comunicándollo no mesmo día á autoridade que convocou o proceso selectivo. QUINTA: PROCEDEMENTO DE SELECCIÓN E EXERCICIOS. O Proceso selectivo consistirá nun CONCURSO – OPOSICIÓN por turno restrinxido ao persoal laboral do Concello de Arteixo, persoal laboral fixo ou persoal laboral indefinido non fixo, que ocupe unha praza do posto obxecto de funcionarización segundo a RPT 2015, conformada polas seguintes fases e correspondentes exercicios.1ª Fase: CONCURSO DE MERITOS; Carácter previo e non eliminatorio ( suporá o 40% da puntuación total do proceso selectivo, de xeito que a puntuación máxima que é posible acadar é de 40 puntos sobre un total de 100 puntos ) O persoal que proveña da superación do proceso de promoción interna executado como 1ª Medida operativa do Plan de emprego do persoal municipal do Concello de Arteixo 2015, poderá convalidar os méritos alegados nese proceso, dada a identidade do Baremo, facendoo constar así na instancia de participación. O concurso de méritos será realizado en base ao seguinte Baremo de méritos 1. MERITOS ACADÉMICOS: (ate un máximo de 15 puntos ) A documentación acreditativa dos méritos deberán achegarse xunto cunha CURRICULA VITAE segundo o presente Baremo de méritos. A cualificación dos méritos únicamente valorará os de superior puntuación en cada epígrafe, de xeito que non é posible puntuar un mesmo mérito en mais dun epígrafe. Os títulos que non contabilicen os número de horas (ou créditos de conversión) non serán tidos en conta. Os méritos profesionais alleos a esta Administración deberán acreditarse con copia de contrato /nomeamento maila copia do Informe de Vida laboral.1. A Por titulación superior á esixida como requisito de acceso: - F. P Superior: 1 punto - Diplomatura ou equivalente: 2 puntos - Licenciatura ou grao universitario: 3 puntos 1. B. Por coñecementos de LINGUA GALEGA superior ao Celga IV: - Linguaxe administrativa nivel medio: 1´5 puntos - Linguaxe administrativa nivel superior: 2 puntos 1. C. Por formación relacionada co posto de traballo e/ou cos Departamentos municipais existentes no Concello de Arteixo impartida por Administracións, sindicatos e demais Centros homlogados cualificarse 0´25 puntos por cada 20 horas acumuladas ate un máximo de 10 puntos.2. MÉRITOS PROFESIONAIS ( ate un máximo de 25 puntos, ) 2. A Por experiencia profesional no desempeño de postos pertencente ao Corpo administrativo tanto no subgrupo C1 como no nivel inmediatamente anterior, dada a identidade de funcións e desenvolvemento de competencias entre ambos nesta Administración local: 0´75 puntos por cada 6 meses acumulados de prestación de servizos ate un máximo de 20 puntos 2. B. Por outra experiencia profesional na Administración pública ou empresa privada: 0´25 puntos por cada 6 meses acumulados ate un máximo de 5 puntos 2ª Fase: OPOSICIÓN, de carácter eliminatorio e que suporá o 60 % da puntuación total do proceso selectivo, de xeito que a puntuación máxima da suma de tódolos exercicios é de 60 puntos sobre un total de 100 puntos ) A fase de oposición consistirá na realización e superación dos seguintes exercicios: 1º exame teórico-práctico: obrigatorio e non eliminatorio, será cualificado de 0 a 20 puntos.2º suposto práctico (obrigatorio e eliminatorio), será cualificado de 0 a 30 puntos 3º Memoria, (obrigatorio e eliminatorio), será cualificado de 0 a 10 puntos 4ºexame lingua galega, obrigatorio e eliminatorio, salvo acreditación da correspondente convalidación, e será cualificado como Apto /Non apto. O prazo mínimo entre un exercicio e o seguinte da fase de Oposición será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedendo aos aspirantes un descanso mínimo de 30 minutos.1º EXERCICIO: EXAME TEÓRICO-PRÁCTICO: carácter obrigatorio e non eliminatorio. O persoal que proveña da superación do proceso de promoción interna executado como 1ª Medida operativa do Plan de emprego do persoal municipal do Concello de Arteixo 2015, poderá convalidar as cualificacións obtidas nese proceso no primeiro exercicio da Fase de oposición, facendoo constar así na instancia de participación. Este primeiro exercicio consistirá na contestación escrita dun mínimo de 5 preguntas/cuestiós curtas e un máximo de 10, de índole teórico-práctica, relacionadas co temario Anexo ás presentes Bases e/ou relacionado coas funcións de nivel administrativo do posto convocado. A duración do exercicio non superará os 90 min, podendo o Tribunal determinar tempos inferiores si así o estima convinte. A cualificación do exercicio será de 0 a 20 puntos, non sendo preciso acadar puntuación algunha dado o carácter non eliminatorio.2º EXERCICIO: SUPOSTO PRÁCTICO: carácter obrigatorio e eliminatorio. O persoal que proveña da superación do proceso de promoción interna executado como 1ª Medida operativa do Plan de emprego do persoal municipal do Concello de Arteixo 2015, poderá convalidar as cualificacións obtidas nese proceso no segundo exercicio da Fase de oposición, convenentemente ponderadas segundo os máximos establecidos na presente, facendoo constar así na instancia de participación. Este segundo exercicio consistirá na realización dunha proba de capacitación relacionada coas funcións e nivel de dificultade propias do posto convocado, na que os aspirantes desenvolverán por escrito un/varios suposto/s plantexado polo Tribunal e relacionado/s co temario Anexo á convocatoria. A duración do exercicio non superára as catro horas, permitíndose a utilización de apoio bibliográfico e/ou documental, sempre previa aprobación dos membros do tribunal. A cualificación do exercicio terá como máximo 30 puntos sendo preciso, dado o carácter eliminatorio, acadar 15 puntos para superar o exercicio. Finalizado o tempo concedido, o Tribunal poderá solicitar a lectura do exercicio aos aspirantes, que deberán ceñirse á exposición escrita realizada, quedando o Tribunal capacitado para realizar canta pregunta considere oportuna en relación ao exercicio desenvolto.3º EXERCICIO: MEMORIA Consistirá na presentación ante tribunal dunha Memoria escrita sobre aspectos de mellora (organizativa, funcional, técnica, informática.) de un/ varios/ todos os departamentos /servizos municipais, cunha extensión mínima de 5 páxinas e máxima de 10 páxinas, a unha cara (letra arial 12 ou similar). A cualificación do exercicio terá como máximo 10 puntos sendo preciso, dado o carácter eliminatorio, acadar 5 puntos para superar o exercicio.4º EXERCICIO: PROBA ORAL DE LINGUA GALEGO: carácter eliminatorio e obrigatorio, salvo acreditación de exención. Cualificación APTO/ Non apto Dacordo co art.6.3º da lei de Normalización lingüistica quedarán exentos de mesma os aspirantes que, no momento da realización, acrediten estar en posesión do certificado correspondente debidamente homologado pola Xunta de Galicia ( Lei 2/2009 de 23 de xuño que modifica a Lei da Función pública de Galicia) debendo acreditarse a superación do Curso de perfeccionamento en lingua galega, CELGA IV ou nivel equivalente. No suposto de non estar exentos deste exercicio, os aspirantes deberán obrigatoriamente realizar unha proba que consistirá nunha traducción oral inmediata dun texto facilitado polo Tribunal en lingua castelá, á lingua galega, que será calificada como Apto / Non apto. Non se permitirá preparación previa nin apoio documental ou bibliográfico, a duración máxima deste exercicio será de 30 minutos. O persoal que proveña da superación do proceso de promoción interna executado como 1ª Medida operativa do Plan de emprego do persoal municipal do Concello de Arteixo 2015, poderá convalidar as cualificacións obtidas nese proceso no terceiro exercicio da Fase de oposición ou a exención no seu caso, facendoo constar así na instancia de participación. SEXTA: TRIBUNAL DE SELECCION 6.1.- O tribunal nomearase de conformidade co artigo 55.1. c) e d) e art.60 da lei 7/2007 do Novo Estatuto do empregado público, así como garantindo a paridade na súa composición, de conformidade ao establecido na Lei de Igualdade do Home e da Muller e estará composto do seguinte xeito: A* Presidente e secretario/a, actuando éste último con voz e sen voto: Un funcionario/a de carreira da Administración, titular e suplente, todos eles en desempeño de postos de igual ou superior grupo/ subgrupo de pertenza que o convocado B* Vogais: O tribunal compoñerase garantindo a composición eminentemente técnica e paritaria deste órgano colexiado (en base ao principio de especialidade/&idoneidade), designándose a este efecto vogais titulares e suplentes, preferentemente do seguinte xeito • Catro empregados públicos, preferentemente do Corpo técnico da Admón local ( 4 titulares e 4 suplentes) 6.2.- O Presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto.6.3.- O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindíbel a asistencia do Presidente e do Secretario. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente.6.4.-Os vogais do Tribunal, titulares e suplentes, que actúen nestas probas terán a titulación correspondente, de conformidade co artigo 4 do Real Decreto 896/91, e percibirán as gratificacións correspondentes segundo o Real Decreto 462/2002, e as Bases de execución do Orzamento municipal en vixencia. SÉTIMA: RELACION DE APROBADOS E DOCUMENTACION.7.1.- O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s. Rematada a cualificación dos aspirantes, esta determinará a proposta do Tribunal cualificador, elevando á Sr. Alcalde-Presidente a correspondente proposta de nomeamento que corresponderá aos aspirantes que superen o proceso selectivo.7.2 – O/as aspirantes proposto/as deberán presentar dentro do prazo máximo de 5 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento ), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como toda a documentación requirida polo Dpto. de Persoal co fin de efectuar o nomeamento como persoal funcionario ( funcionario de carreira para os aspirantes que ostenten praza laboral fixo en propiedade e funcionarios de emprego para os laborais indefinidos non fixos). OITAVA: PROCESO SELECTIVO, TOMA DE POSESIÓN E AMORTIZACIÓN DO POSTO DE PERSOAL LABORAL 8.1: Por resolución de Alcaldía, en base á proposta do tribunal cualificador, procederase a ordear o nomeamento e toma de posesión como funcionario de carreira ou como funcionario interino (no caso do persoal laboral indefinido) no posto convocado, dos/as aspirantes que superen o proceso selectivo.8.2: Toda vez realizada a referida toma de posesión, procederase á amortización do posto de natureza laboral no seguinte expediente plenario de aprobación/modificación da RPT e plantilla municipal do Concello de Arteixo e demais trámites oportunos 8.3: No suposto de quedar deserto un ou varias das prazas convocadas, por non participar ou non superar o proceso algún/ha ou varios/as aspirantes, o/as empregado/as manterá/n o seu vínculo contractual con ista Administración, pasando a ocupar un posto de natureza laboral definido “ a extinguir” na correspondente RPT, sen perxuizo da posibilidade dunha ulterior nova convocatoria de funcionarización. NOVENA: NORMA FINAL Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicábel para o non previsto na presente convocatoria o Real Decreto RD 364/95 de 10 de marzo; a Lei 7/1985, de 2 de abril; o Real Decreto Lexislativo 781/1986, de 18 de abril, RD 896/91 e demais normas concordantes de xeral aplicación mentras no se opoñan ao establecido polo novo marco legal estatal, Lei 7/2007 de 13 de abril, de modificación da Lei 4/1988 da Función pública de Galicia e demais concordantes. O/a aspirante, dende a súa contratación, quedará obrigado a utilizar os medios que para o exercicio das súas funcións poña á súa disposición o Concello. Programa ANEXO (temario) 1. A Constitución Española de 1978. Dereitos e deberes dos cidadáns 2. A Coroa: as funcións do Rei. O refrendo 3. As Cortes Xerais: composición, atribucións e funcionamento. Aspectos básicos do proceso de elaboración e aprobación das leis 4. O Poder xudicial. Consello Xeral do Poder Xudicial 5. O Goberno e a Administración. Goberno e Cortes xerais. Designación, duración e responsabilidade do Goberno 6. A organización territorial do Estado. As Comunidades Autónomas, sistema de distribución competencial 7. O Estatuto de Autonomía de Galicia: principios xerais e estructura 8. O Estatuto de Autonomía de Galicia: as institucions da Comunidade Autonómona. O Parlamento. O Consello da Xunta. O Presidente 9. O Valedor do Pobo. O Tribunal de Contas 10. O acto administrativo: concepto, clases e elementos 11. Nulidade e anulidade dos actos administrativos. A revisión de actos. A revogación de actos. A rectificación de erros materiais ou de feito 12. A eficacia dos actos administrativos. Executividade 13. Notificación dos actos. Publicación das disposicións xerais e actos administrativos 14. Os recursos administrativos: principios xerais. Actos susceptibles de recursos administrativos 15. Clases de recursos administrativos: tramitación, prazos e efectos do silencio 16. Procedemento administrativo (I): natureza e fins. Regulamentación legal. Principios xerais de procedimento administrativo.17. Os interesados no procedemento administrativo. Dereitos dos cidadáns, en particular, acceso aos rexistros e arquivos 18. Procedemento administrativo (II): Termos e prazos. Iniciación, ordenación e instrucción. Participación dos interesados 19. Terminación do procedemento: A resolución. Terminación convencional 20. Outros modos de terminación: desestimento, renuncia e caducidade. O silencio administrativo 21. A autonomía local: significado, contido e límites 22. Entidades que integran a administración local. Marco competencial 23. O Concello. Competencias municipais. Organización municipal, órganos necesarios e complementarios 24. O Alcalde: atribucións. Os Tenentes de Alcalde e os Concelleiros: competencias e atribucións 25. Resolucións de Alcaldía: definición e contido das Resolucións de Alcaldía 26. O Pleno: composición e atribucións 27. Xuntas de Goberno. Contido mínimo dun expediente sometido á Xunta de Goberno 28. A potestade Regulamentaria das Entidades Locais. As Ordenanzas e Regulamentos. Procedemento de aprobación das Ordenanzas e Regulamentos 29. Os bandos 30. O procedemento de elaboración de ordenanzas e regulamentos. A publicación das normas locais 31. Servizos públicos locais. Concepto e forma de xestión 32. Xestión indirecta dos servicios: concepto, modalidades e réxime 33. Estructura do Orzamento municipal. Procedemento de aprobación e modificación do Orzamento municipal 34. Propostas de gasto e outros documentos de trámite económico na Administración local 35. A contratación administrativa nas administracions públicas. Tipos de contratos. Principios da contratación do sector público 36. Xeografía e demografía de Arteixo. Situación, división por parroquias 37. Historia de Arteixo. Patrimonio cultural e histórico 38. Plan de igualdade de oportunidades do Concello de Arteixo (a disposición na web municipal no centro de Información á Muller) 39. Lei 7/2007 de 13 abril, do Novo Estatuto do Empregado Público. Tipoloxía do persoal público. Dereitos e deberes do persoal público. Situacións administrativas 40. Prevención de riscos laborais: Principios xerias e peculiaridades preventivas no traballo de oficiña Arteixo, 13 de maio de 2015 ALCALDE-PRESIDENTE Por delegación, Decreto nº 989/2011 Asdo.: José María Sánchez Novo CONCELLEIRO DE PERSOAL E RR. HH. MODELO DE INSTANCIA PROCESO DE FUNCIONARIZACION ADMINISTRATIVO DE ADMÓN XERAL 2ª MEDIDA OPERATIVA DO PLAN DE EMPREGO DO PERSOAL MUNICIPAL DO CONCELLO DE ARTEIXO 2015 D/Dona. con DNI.:. con enderezo. C. P. Localidade. e teléfono de contacto. e e-mail. EXPÓN: Que tendo coñecemento da Convocatoria do proceso DE FUNCIONARIZACIÓN de 26 prazas de Administrativo de Admón xeral ( 24 persoal funcionario DE CARREIRA e 2 persoal funcionario de emprego - interino) e, Declarando explícitamente coñecer e aceptar as Bases reguladoras da Convocatoria, xerais e específicas (Base 2. d: Non padecer enfermidade nin defecto físico que impida o normal desenvolvemente das funcións correspondentes a dita praza. As persoas con minusvalías deberan aportar certificación do correspondente organismo, facéndoo constar asemade na instancia, sinalando si precisan adaptacións para realización das probas; e Base 2. e: Non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentencia firme.) Aportase a tal efecto a seguinte documentación: (marcar cunha X )  SOLICITA CONVALIDACIÓN DA DOCUMENTACIÓN PRESENTADA, MÉRITOS ALEGADOS E CUALIFICACIÓNS OBTIDAS NO PROCESO DE PROMOCIÓN INTERNA, 1ª MEDIDA OPERATIVA DO PRESENTE PLAN DE EMPREGO 2015. Ou, no seu caso:  DNI copia cotexada  Titulación de acceso ( orixinal ou copia cotexada)  Taxas dereito exame ( ou certificación de desemprego ou minusvalía)  Currcicula vitae Fase de concurso con orixinal ou copia méritos alegados  Certificado expedido polo fedatario publico – Secretaria Xeral- en base a Informe do Dpto. de persoal do cumprimento do requisito c establecido na Base 2ª  Certificado de servizos prestados no Concello de Arteixo, expedido polo Fedatario público da en base ao Informe do Dpto. de persoal do Concello de Arteixo. SOLICITA: Sexa admitida ista Instancia para participar no proceso selectivo referido. Data, DNI e Sinatura do/a aspirante: AO SR. ALCALDE – PRESIDENTE do CONCELLO DE ARTEIXO